**Majstrovstvá SR v Go – pravidlá**

Pravidlá:

Japonské, rovné partie.  
Ak sa turnaj vyššej úrovne (ME, MS) hrá podľa iných pravidiel (napr. Ing, čínske) budú použité pravidlá pre vyššiu úroveň.

Minimálny hrací čas pre jednotlivé kategórie:

Kategória čas fisherov čas  
hlavná 90´ + 30¨ bjojomi 70´ + 30¨ za ťah  
19x19 40´ + 30¨ bjojomi 30´ + 10¨ za ťah  
13x13 30´ + 15˝ bjojomi 15´ + 10¨ za ťah  
9x9 15´ + 15¨ bjojomi 10´ + 10˝ za ťah  
Bleskovka 15´ 5´ + 5¨ za ťah

Ak sa turnaj vyššej úrovne (ME, MS) hrá podľa iného času, môže byť použitý čas pre vyššiu úroveň.

Kritéria poradia:

* body
* súčet bodov porazených súperov
* súčet bodov všetkých súperov
* vzájomná partia

Počet kôl:

Hlavná kategória 7  
Ostatné kategórie minimálne 5 – pri menšom počte účastníkov ako 7 pozri losovanie  
Ak majstrovstvá SR v kategórii nie je zároveň kvalifikáciou na vyššiu súťaž - minimálne 4.

Losovanie:

**Hlavná kategória**  
  
Systém MacMahon.  
Pri počte kvalifikovaných účastníkov 8 a menej - systém každý s každým (podľa priloženej

tabuľky), nekvalifikovaní hráči hrajú samostatný MM turnaj (MM koeficient podľa triedy) a na záver sa obidve výsledkové listiny spoja.

**Super group** budú tvoriť slovenskí hráči kvalifikovaní na MSR, ktorí sa zaväzujú odohrať všetky kolá (t.j. v prípade neúčasti sú nalosovaní a prehrávajú kontumačne). Kritériá kvalifikácie spĺňajú slovenskí hráči, ktorí od predchádzajúcich MSR (vrátane) dosiahli triedu 2.kyu alebo vyššiu. V čase konania MSR ju už mať nemusia. Hráči zaradení do super group dostanú MM koeficient o 2 vyšší, ako top group.

**Top group** tvoria hráči s triedou 2.kyu a silnejšou, ktorí sa nekvalifikovali na MSR, prípadne nemôžu odohrať všetky kolá. Top group môže byť aj prázdna. Hráči 3.kyu a slabší dostanú MM koeficient podľa triedy.

**Nasadzovanie v rámci super group v prvých dvoch kolách:**Hráči sa v skupine usporiadajú podľa bodov a ratingu. Skupina sa rozdelí na polovice a hráči prvej polovice sú nasadení proti hráčom druhej polovice (prvý na prvého, druhý na druhého, atď).  
 V prípade nepárneho počtu hráčov sa na posledné miesto pre nasadzovanie doplní hráč nasledujúcej skupiny s najvyšším ratingom (ak už spolu hrali, tak hráč s druhým najvyšším ratingom).

Pre losovanie ostatných hráčov ako aj ďalších kôl sa použije schválený algoritmus (t.j. ako doteraz).

Tabuľka pre 7 alebo 8 účastníkov hlavnej kategórie MSR.   
Hráči si vylosujú štartovné čísla. Nasadzovanie a farba kameňov podľa tabuľky.

   1.   2.   3.    4.   5.   6.   7.  
  1-8  8-5  2-8  8-6   3-8  8-7  4-8  
  2-7  6-4  3-1  7-5   4-2  1-6  5-3  
  3-6  7-3  4-7  1-4   5-1  2-5  6-2  
  4-5  1-2  5-6  2-3   6-7  3-4  7-1

**Ostatné kategórie** podľa počtu hráčov:

**2**Na dve víťazné partie. Pred prvou si hráči vylosujú farbu kameňov, potom ju striedavo menia.  
 **3 – 4**  
Hráči si vylosujú štartovné čísla. Losovanie a farba kameňov podľa priloženej tabuľky  
 1.   2.   3.    
1-4  4-3  2-4  
2-3  1-2  3-1  
 **5 – 6**  
Hráči si vylosujú štartovné čísla. Losovanie a farba kameňov podľa priloženej tabuľky  
 1.   2.   3.   4.   5.      
1-6  6-4  2-6  6-5  3-6  
2-5  5-3  3-1  1-4  4-2  
3-4  1-2  4-5  2-3  5-1  
  
Vo výnimočnom prípade je možné pre 5 alebo 6 účastníkov použiť nasledujúce nasadzovanie:  
 **5 účastníkov (4 kolá)**V 1.kole zohrajú dvaja účastníci s najslabším ratingom kvalifikáciu - víťaz postupuje. Ďalšie kolá sa odohrajú podľa tabuľky pre 4 účastníkov (každý s každým)  
 **6 účastníkov (4 kolá)**V 1.kole zohrajú kvalifikáciu dve dvojice 3-6 a 4-5 (podľa ratingu) . Víťazi postupujú. Ďalšie kolá sa odohrajú podľa tabuľky pre 4 účastníkov (každý s každým)

**Viac ako 7**  
Švajčiarsky systém (bez nasadzovania v prvých kolách).